লিঙ্গ ডিস্ফোরিয়া হলো একটি মানসিক পীড়ন যা মানুষের নিজস্ব লিঙ্গ সম্পর্কে ব্যক্তিগত অনুভূতি এবং জন্মগ্রহণের সময় নিবন্ধিত লিঙ্গের মধ্যে অমিলনের ফলে অনুভূত হয়ে। ২০১৩ সালে প্রকাশিত মানসিক রোগ নির্ণয়ের নির্দেশিকা ডিএসএম-৫ এ লিঙ্গ পরিচয় ব্যাধি(জেন্ডার আইডেন্টিটি ডিসঅর্ডার) এর পরিবর্তে লিঙ্গ ডিস্ফোরিয়া শব্দটি ব্যবহার করা হয়। ব্যাধি না ডিসঅর্ডার শব্দের সাথে জড়িত কুখ্যাতির জন্যে এই অবস্থার পুনঃনামকরণ করা হয়েছে। আইসিডি-১১ অনুসারে এটিকে কোনো মানসিক ব্যাধি বিবেচনা করা হয় না, তবে লিঙ্গ ডিস্ফোরিয়ার বদলে লিঙ্গ অসঙ্গতি(জেন্ডার ইনকংগ্রুয়েন্স) শব্দটি ব্যবহার করা হয়েছে; যাকে সংজ্ঞায়িত করা হয় লক্ষণীয় এবং দীর্ঘকালীন লিঙ্গ পরিচয় এবং জন্মে নিবন্ধিত লিঙ্গের অমিলনকে বুঝায়, কোনো যন্ত্রণা বা ক্ষতি নির্বিশেষে।   সব ট্রান্সজেন্ডার ব্যক্তিদেরই লিঙ্গ ডিস্ফোরিয়া থাকে না। লিঙ্গ বৈচিত্র্যতা এবং লিঙ্গ ডিস্ফোরিয়া একই নয় এবং এটি সবসময় ডিস্ফোরিয়া বা পীড়ন তৈরি করে না। বয়ঃসন্ধিকালের পূর্বে এটিকে শৈশবকালীন লিঙ্গ ডিস্ফোরিয়া বা শৈশবকালীন লিঙ্গ অমিলন বলা হয়। লিঙ্গ অমিলের কারণ এখনো অজানা তবে লিঙ্গ পরিচয় সম্ভাব্যভাবে জেনেটিক, জৈবিক, পারিপার্শ্বিক ও সাংস্কৃতিক বৈশিষ্ট্যের প্রতিফলন ঘটায়।   এটি যেকোন বয়সেই নির্ণয় করা যায়, তবে লিঙ্গ ডিস্ফোরিয়া শৈশবে ও বয়ঃসন্ধিকালে সাধারণত প্রাপ্তবয়স্কদের তুলনায় ভিন্নভাবে প্রকাশ পায়। জটিলতার মধ্যে উদ্বেগ, বিষন্নতা, খাওয়ার ব্যাধি অন্তর্ভুক্ত থাকতে পারে। লিঙ্গ ডিস্ফোরিয়ার চিকিৎসার মধ্যে রয়েছে সামাজিক রূপান্তর এবং অনেক সময় হরমোন পরিবর্তন থেরাপি(এইচ আর টি) এবং লিঙ্গ-সমর্থন অপারেশন এবং মানসিক চিকিৎসা অন্তর্ভুক্ত থাকতে পারে।   কিছু গবেষক ও ট্রান্সজেন্ডার ব্যক্তিরা এই শ্রেণিবিন্যাসের বিপক্ষে কারণ তারা মনে করেন এটি লিঙ্গ বৈচিত্র্যকে রোগ হিসেবে বিবেচনা করা হয় ও লিঙ্গের দ্বৈত ধারনাকে সমর্থন করে। যদিও এটি শ্রেণীবিচ্যুত করলে স্বাস্থ্যসেবা গ্রহণে প্রভাব ফেলতে পারে যেহেতু অনেকসময় ইন্স্যুরেন্স প্রণেতাদের দ্বারা এইচআরটি ও লিঙ্গ-সমর্থন অপারেশনকে প্রয়োজনীয় চিকিৎসার পরিবর্তে প্রসাধনী মনে করতে পারে, ফলে অর্থ প্রদানে পার্থক্য হতে পারে।\  লক্ষণ ও উপসর্গ ডিএসএম-৫ অনুসারে একটি ব্যক্তির অনুভূত লিঙ্গ এবং নিবন্ধিত লিঙ্গের মধ্যে লক্ষণীয় অসঙ্গতি হলো লিঙ্গ ডিস্ফোরিয়া নির্ণয়ের মূল অংশ, তবে এই অমিলের ব্যাপারে মানসিক যন্ত্রণা থাকতে পারে। বয়ঃসন্ধির পূর্বে শৈশবকালে এটি প্রকাশ পেতে পারে কিছুভাবে, যেমন- তারা মনে করতে পারে যে তারা জন্মের নিবন্ধিত লিঙ্গের পরিবর্তে  অন্য লিঙ্গের বা বড় হয়ে অন্য লিঙ্গ হবে, নিজস্ব লিঙ্গের সম্পর্কে বিরূপ প্রতিক্রিয়া কিংবা নিজের যৌনাঙ্গের পরিবর্তে ভিন্ন যৌনাঙ্গ আছে বলে দাবি করা বা ভিন্ন যৌনাঙ্গের ইচ্ছা প্রকাশ করা। তারা লিঙ্গভিত্তিক প্রথাগত কাজে অনিচ্ছা প্রকাশ করতে পারে কিংবা অন্য লিঙ্গের পছন্দ খেলনা, খেলাধুলা, কাজকর্ম বা খেলার সাথীর প্রতি আগ্রহ দেখাতে পারে; যদিও কম প্রথাগত পরিবেশে এটি তেমন স্পষ্টভাবে প্রকাশ না পেতে পারে।   ডিএসএম-৫ এ উল্লেখিত আছে যে যারা আন্তঃলিঙ্গ বা ইন্টারসেক্স নয় তাদের লিঙ্গ ডিস্ফোরিয়া আগাম-সূত্রপাত বা বিলম্বিত-সূত্রপাত হতে পারে। তাদের আগাম সূত্রপাত লিঙ্গ ডিস্ফোরিয়া থাকে তারা সাধারণত বিষমকামী হয়, অর্থাৎ নিজের জন্মে নিবন্ধিত লিঙ্গের প্রতি আকর্ষিত হয়। কিছু ক্ষেত্রে, ডিস্ফোরিয়া ক্ষান্ত হলে বা অস্বীকার করলে তারা শৈশবকালে নিজেকে সমকামী হিসেবে পরিচিতি দিতে পারে, যদিও অনেকের পরিবর্তে ডিস্ফোরিয়া পুনরায় আগমণ হতে পার। যাদের লিঙ্গ ডিস্ফোরিয়ার বিলম্বিত সূত্রপাত ঘটে তাদের অনেকেই শৈশবকালে লিঙ্গ রূপান্তরের ইচ্ছা ছিল কিন্তু প্রকাশ করেনি অথবা অনেকেরই শৈশবকালের লিঙ্গ ডিস্ফোরিয়ার কোনো স্মৃতি নেই। আমেরিকান সাইকিয়াট্রিক অ্যাসোসিয়েশন  অনুসারে, যারা জীবনে দেরিতে লিঙ্গ ডিস্ফোরিয়া প্রকাশ করে তাদের অনেকেরই জানিয়েছে যে  তারা অপ্রকাশ্যে অল্প বয়সে লিঙ্গ ডিস্ফোরার অনুভূতি লুকাইত করেছিল। কোনো নির্দিষ্ট যৌন অভিমুখিতা লিঙ্গ ডিস্ফোরিয়ার ইঙ্গিত নয়। ডায়ালগস্ ইন ক্লিনিক্যাল নিউরোসায়েন্স-এ ২০২১ সালের এক রিভিউতে জানা গিয়েছে যে লিঙ্গ ডিস্ফোরিয়ার সাথে যৌন অভিমুখিতার কোনো সম্পর্ক নেই, তবে এটি দেখা গিয়েছে যে ইতিহাসগতভাবে এই দুইটিকে প্রায়ই গুলিয়ে ফেলা হতো। ব্রিটিশ জাতীয় স্বাস্থ্য ব্যবস্থা বক্তব্য দিয়েছে যে, "লিঙ্গ ডিস্ফোরিয়া যৌন অভিমুখিতার সাথে সম্পর্ক নেই।"   কারণ  ২০২০ সালের একটি বিবৃতিতে, এন্ড্রোক্রাইন সোসাইটি